b'\n_START_ARTICLE_\nG\xc3\xa8nere de videojoc\n_START_SECTION_\nDe direcci\xc3\xb3 i construcci\xc3\xb3\n_START_PARAGRAPH_\nEls videojocs de simulaci\xc3\xb3 en direcci\xc3\xb3 i construcci\xc3\xb3 (o CMS en angl\xc3\xa8s) s\xc3\xb3n un tipus de joc de simulaci\xc3\xb3 que permet al jugador construir, ampliar o dirigir comunitats o projectes ficticis amb recursos limitats._NEWLINE_Un videojoc de construcci\xc3\xb3 de ciutats simula el creixement d\'una ciutat des del punt de vista de l\'alcalde o t\xc3\xa8cnic principal. S\'ha d\'anar fent cr\xc3\xa9ixer la ciutat gestionant b\xc3\xa9 els recursos i fent contenta la poblaci\xc3\xb3 tenint en compte el menjar, habitatge, salut, religi\xc3\xb3, creixement econ\xc3\xb2mic, etc. L\'\xc3\xa8xit s\'aconsegueix quan el pressupost de la ciutat fa un benefici cada vegada m\xc3\xa9s gran i els ciutadans experimenten un estil de vida actualitzada en mat\xc3\xa8ria d\'habitatge, salut i b\xc3\xa9ns. Si b\xc3\xa9 el desenvolupament militar s\'inclou sovint, es posa l\'accent en la fortalesa econ\xc3\xb2mica. Potser el joc m\xc3\xa9s conegut d\'aquest tipus \xc3\xa9s SimCity, que segueix sent popular i ha tingut gran influ\xc3\xa8ncia en els jocs de construcci\xc3\xb3 de ciutats posteriors. SimCity, aix\xc3\xb2 no obstant, tamb\xc3\xa9 pertany als g\xc3\xa8nere de Jocs de Ser D\xc3\xa9u, ja que li d\xc3\xb3na al jugador habilitats impossibles en la manipulaci\xc3\xb3 del m\xc3\xb3n. Caesar va ser una llarga saga d\'aquest g\xc3\xa8nere, amb el joc original i tres continuacions._NEWLINE_Els videojocs de simulaci\xc3\xb3 de negocis generalment intenten simular l\'economia o el negoci, amb el jugador com a controlador. En aquests simuladors s\'ha de fer cr\xc3\xa9ixer el benefici d\'una empresa, com Theme Park o gestionar la pol\xc3\xadtica d\'un pa\xc3\xads. Molts videojocs anomenats Tyccon pertanyen a aquest g\xc3\xa8nere, com Lemonade Tycoon i d\'altres._NEWLINE_Entre els simuladors pol\xc3\xadtics (o de "governaci\xc3\xb3"), tracta de simular les pol\xc3\xadtiques i el govern d\'un pa\xc3\xads, per\xc3\xb2 t\xc3\xadpicament exclou l\'aspecte militar. Recentment, aquest tipus de jocs s\'han guanyat el sobrenom de joc seri\xc3\xb3s. Destaca Democracy com videojoc de pol\xc3\xadtica. N\'hi ha alguns que recreen la "pol\xc3\xadtica" d\'altres esp\xc3\xa8cies, com les formigues.\n_START_SECTION_\nSimulaci\xc3\xb3 de vida\n_START_PARAGRAPH_\nEls simuladors de vides (o jocs de vida artificial) tenen import\xc3\xa0ncia per la viv\xc3\xa8ncia i el control d\'una o m\xc3\xa9s vides fict\xc3\xadcies. En un joc de simulaci\xc3\xb3 de vida s\'hi pot trobar, des del control d\'individus i les seves relacions fins a la simulaci\xc3\xb3 d\'un ecosistema._NEWLINE_Les simulacions biol\xc3\xb2giques poden permetre al jugador experimentar amb gen\xc3\xa8tica, superviv\xc3\xa8ncia o ecosistemes, sovint en forma de paquet educacional. Un exemple original \xc3\xa9s SimLife, i els relativament recents com Jurassic Park: Operation Genesis i Spore. En altres simulacions educatives, com ara Wolf, el jugador "viu la vida" d\'un animal d\'una manera relativament realista. Aclamat com un dels millors jocs de simulaci\xc3\xb3 de la vida, per\xc3\xb2, \xc3\xa9s Creatures, Creatures 2 i Creatures 3, on el jugador pren les generacions de les races d\'una esp\xc3\xa8cie en un ecosistema summament detallat._NEWLINE_A difer\xc3\xa8ncia d\'altres g\xc3\xa8neres de jocs, els jocs de ser D\xc3\xa9u sovint no tenen una meta establerta que permeti al jugador guanyar la partida. L\'objectiu d\'un joc de ser D\xc3\xa9u tendeix a ser el control sobre la vida de les persones, en qualsevol aspecte de la microgesti\xc3\xb3 d\'una fam\xc3\xadlia per supervisar el sorgiment d\'una civilitzaci\xc3\xb3._NEWLINE_Els simuladors de mascotes (o mascotes virtuals) donen \xc3\xa8mfasi en la relaci\xc3\xb3 entre el jugador i un o m\xc3\xa9s formes de vida. Sovint s\xc3\xb3n d\'abast m\xc3\xa9s limitat que altres simulacions biol\xc3\xb2giques. Aix\xc3\xb2 inclou exemples populars de mascotes virtuals com Tamagotchi, la saga Petz i Nintendogs._NEWLINE_Els simuladors socials basen la seva jugabilitat en la interacci\xc3\xb3 social entre diverses vides artificials. L\'exemple m\xc3\xa9s fam\xc3\xb3s d\'aquest g\xc3\xa8nere \xc3\xa9s The Sims de Will Wright.\n_START_SECTION_\nSimulaci\xc3\xb3 de vehicles\n_START_PARAGRAPH_\nEls videojocs simuladors de vehicles s\xc3\xb3n un g\xc3\xa8nere de videojocs que intenten proveir al jugador una interpretaci\xc3\xb3 real\xc3\xadstica de diversos tipus de vehicles operatius. Els videojocs que intenten simular quelcom s\xc3\xb3n sovint simuladors seriosos, i alguns d\'ells d\'\xc3\xbas de descobriment per entrenar sobre prop\xc3\xb2sits militars o civils._NEWLINE_La simulaci\xc3\xb3 de vol tracta de situar el jugador amb el vol amb aeronaus, norlament avions, de la manera m\xc3\xa9s realista possible. Aquests s\xc3\xb3n els simuladors aeris per a civils, FlightGear, Microsoft Flight Simulator i X-Plane poden ser uns dels millors exemples. La simulaci\xc3\xb3 de vol en combat \xc3\xa9s el subg\xc3\xa8nere m\xc3\xa9s important de la simulaci\xc3\xb3. El jugador controla l\'avi\xc3\xb3, no nom\xc3\xa9s simulant l\'acte de volar, sin\xc3\xb3 les situacions de combat. Tamb\xc3\xa9 hi ha simuladors de vol civils que no tenen l\'aspecte de combat._NEWLINE_Un videojoc de curses normalment pren al jugador com a conductor d\'un vehicle en el qual ha de competir contra altres conductors o contra una mesura de temps determinat (per exemple els modes contrarellotge). Aquest g\xc3\xa8nere \xc3\xa9s un dels millors g\xc3\xa8neres en el m\xc3\xb3n de videojoc i un dels g\xc3\xa8neres amb m\xc3\xa9s videojocs creats. Va sorgir a la d\xc3\xa8cada de 1970, aquest g\xc3\xa8nere \xc3\xa9s encara molt popular avui en dia i continua desenvolupant millors gr\xc3\xa0fics i rendiment. Aquests jocs tendeixen a caure en dos tipus de jugabilitat, la cursa organitzada i la imagin\xc3\xa0ria. Els simuladors de jocs de curses organitzats "reprodueixen l\'experi\xc3\xa8ncia de conduir un cotxe de carreres o una motocicleta en una classe o lliga de carreres existents: Indycar, NASCAR, Formula 1, i d\'altres m\xc3\xa9s." Exemple d\'aquests tipus de jocs poden ser Gran Turismo, Forza Motorsport o Live for Speed. D\'altra banda, els jocs de curses imagin\xc3\xa0ris tenen lloc les situacions de curses en entorns fant\xc3\xa0stics o principalment es realitza a trav\xc3\xa9s de ciutats o territoris extensos sense limitacions dels circuits". Un exemple d\'aquest tipus de curses pot ser Need For Speed: Underground. Aquests jocs de curses "imagin\xc3\xa0ris" s\xc3\xb3n a vegades anomenats jocs de curses recreatius, en contrast als seus contraparts m\xc3\xa9s realistes de la "simulaci\xc3\xb3 de curses". Rollings and Adams citen que "els jocs de curses sovint es venen en la categoria esportiva," per\xc3\xb2 "des d\'un punt de vista de disseny, en realitat pertany a la ... simulaci\xc3\xb3 de vehicles". Un popular subg\xc3\xa8nere pot ser el videojoc de curses amb karts, en qu\xc3\xa8 tamb\xc3\xa9 s\'ha de competir contra altres conductors amb karts i tamb\xc3\xa9 pot haver obstacles (p. ex., SuperTuxKart o Mario Kart)._NEWLINE_La simulaci\xc3\xb3 a l\'espai \xc3\xa9s un subg\xc3\xa8nere que aborda l\'acci\xc3\xb3 en jocs d\'estrat\xc3\xa8gia. Els exemples que s\'hi poden incloure poden ser Star Wars: X-Wing, Descent: FreeSpace, Independence War, Wing Commander, Freelancer, X: Beyond the Frontier i Homeworld. Els simuladors de l\'espai s\xc3\xb3n tamb\xc3\xa9 d\'altres subg\xc3\xa8neres diferents, i no s\xc3\xb3n generalment considerats com a simuladors, ja que alguns aparells per simular no fan gaire cas de les lleis de f\xc3\xadsica. Tanmateix, existeixen simuladors de naus espacials: l\'Orbiter n\'\xc3\xa9s un exemple._NEWLINE_Un simulador de trens simula la conducci\xc3\xb3 de vehicles associats amb el transport amb trens. Aquests s\xc3\xb3n sovint de naturalesa hist\xc3\xb2rica, recordant sobre l\'evoluci\xc3\xb3 i l\'aparici\xc3\xb3 del ferrocarril a diversos pa\xc3\xafsos i l\'auge econ\xc3\xb2mic que sovint els acompanyen. Alguns exemples de simuladors de tren poden ser Microsoft Train Simulator, Trainz i OpenBVE de codi obert._NEWLINE_El combat en vehicle o combat en cotxe compon tots els videojocs de simulaci\xc3\xb3 fets per als afers de guerra, que cobreixen tots els tipus diferents de rangs en qu\xc3\xa8 es pot batallar. Per exemple, un exemple ben conegut de simulador de tancs \xc3\xa9s Abrams. Un simulador militar amb vaixells i submarins pot ser Silent Hunter que ha esdevingut molt popular. Operation Flashpoint: Cold War Crisis \xc3\xa9s un simulador de combat en general, incloent-hi des de la simulaci\xc3\xb3 de soldats d\'infanteria passant per tancs, avions i fins a vaixells. Tamb\xc3\xa9 hi ha VBS1, utilitzat per a l\'entrenament militar. Un subg\xc3\xa8nere del combat vehicular \xc3\xa9s el combat mecha, on els vehicles solen incloure robots gegants semblants a tancs.\n_START_SECTION_\nAltres g\xc3\xa8neres importants\n_START_PARAGRAPH_\nEls videojocs musicals, comunament permeten al jugador seguir un seguit de seq\xc3\xbc\xc3\xa8ncies de moviment recreant ritmes espec\xc3\xadfics. Alguns jocs requereixen que el jugador introdueixi els ritmes amb els peus en un dance pad, o usant un dispositiu semblant a un instrument musical espec\xc3\xadfic, com per exemple una r\xc3\xa8plica de bateria. Aquests jocs han canviat la manera de com els jugadors interaccionen amb les seves consoles o ordinador aconseguint una experi\xc3\xa8ncia de joc m\xc3\xa9s activa i sociable, i facilitant l\'exergaming (o videojoc d\'exercici). Els videojocs musicals tenen influ\xc3\xa8ncia de la ind\xc3\xbastria de la m\xc3\xbasica per augmentar significativament el nombre de desc\xc3\xa0rregues legals de can\xc3\xa7ons. Altres jocs eviten la jugabilitat basat en el ritme i en lloc, se centra en la jugabilitat en l\'estil del cant i la seva l\xc3\xadrica. Recentment, els jocs de m\xc3\xbasica, com ara Guitar Hero, Rock Band i Sing Star han aconseguit una gran popularitat entre els jugadors espor\xc3\xa0dics._NEWLINE_Els jocs festius s\xc3\xb3n videojocs creats especialment per a jocs multijugador entre diversos jugadors. Normalment, els jocs festius tenen una varietat de minijocs que sovint tracten de col\xc2\xb7leccionar m\xc3\xa9s d\'un nombre concret d\'objectes que els altres jugadors o tenint els temps o r\xc3\xa8cords m\xc3\xa9s r\xc3\xa0pids. D\'aquests jocs es poden incloure la saga Mario Party, Crash Boom Bang!, i Rayman Raving Rabbids. Els jocs multijugador d\'enfrontament (o versus games en angl\xc3\xa8s) no s\xc3\xb3n generalment considerats com a jocs de festa._NEWLINE_Un joc de programaci\xc3\xb3 \xc3\xa9s un joc d\'ordinador on el jugador no t\xc3\xa9 la influ\xc3\xa8ncia directa que en un joc. En canvi, un programa inform\xc3\xa0tic o script \xc3\xa9s escrit en algun llenguatge espec\xc3\xadfic del domini per tal de controlar les accions dels personatges (normalment robots, tancs o bacteris, que tracten de destruir els uns als altres). Al SpaceChem, per exemple, els jugadors dissenyen circuits utilitzats per crear mol\xc3\xa8cules de les mat\xc3\xa8ries primeres. Final Fantasy XII tamb\xc3\xa9 inclou alguns elements de joc de programaci\xc3\xb3, ja que el jugador crea la intel\xc2\xb7lig\xc3\xa8ncia artificial (IA) dels seus personatges, encara que el jugador tamb\xc3\xa9 pot optar per controlar directament l\'acci\xc3\xb3._NEWLINE_Els videojocs de trencaclosques (o tradicionalment coneguts com a puzzles) requereixen que el jugador resolgui una s\xc3\xa8rie de trencaclosques l\xc3\xb2gics o navegar per un sistema d\'ubicacions complexos com laberints. Aquest g\xc3\xa8nere sovint es creua amb els jocs d\'aventura i educatius. Alguns d\'aquests videojocs de trenclosques s\'han de resoldre pantalles encaixant fitxes. Poden fer-se a base de relacionar elements iguals o col\xc2\xb7locant peces en un tauler virtual. El primer gran \xc3\xa8xit del g\xc3\xa8nere va ser Tetris. Molts dels jocs es basen a unir tres elements o m\xc3\xa9s per fer-los desapar\xc3\xa8ixer de la pantalla. Aquest tipus de videojocs, com tamb\xc3\xa9 els educatius, tenen una jugabilitat on l\'agilidesa mental \xc3\xa9s l\'aspecte m\xc3\xa9s important alhora de jugar. S\xc3\xb3n jocs on s\'ha de pensar i agilitzar el pensament. L\'objectiu aqu\xc3\xad \xc3\xa9s resoldre exercicis amb dificultat progressiva per desenvolupar l\'habilitat mental. Alguns exemples podrien ser Brain Age, Brain Academy, Tetris, Professor Layton o Flaix Focus Vision._NEWLINE_Un subg\xc3\xa8nere del puzzle s\xc3\xb3n els videojocs de gesti\xc3\xb3 del temps, on el jugador ha d\'encadenar una s\xc3\xa8rie d\'accions r\xc3\xa0pides, clicant a diversos punts de la pantalla. Giren al voltant d\'un tema, com servir el m\xc3\xa0xim nombre possible d\'\xc3\xa0pats a un restaurant, vestir models o carregar paquets. El precursor d\'aquests jocs va ser una m\xc3\xa0quina recreativa de Nintendo, on en Mario i Luigi es passaven ampolles de llet d\'una banda a l\'altra cada cop m\xc3\xa9s de pressa. A Internet van cr\xc3\xa9ixer en popularitat gr\xc3\xa0cies a la saga de Diner Dash i els seus derivats._NEWLINE_Un videojoc esportiu recrea el joc d\'esports f\xc3\xadsics com el cricket, el beisbol, el futbol, el futbol americ\xc3\xa0, el boxa, el golf, el b\xc3\xa0squet, l\'skateboarding, l\'hoquei gel, el tennis, les bitlles, el rugbi, etc. Molts d\'aquests videojocs fan \xc3\xa8mfasi en el joc en qu\xc3\xa8 es juga, mentre altres videojoc d\'esport fan \xc3\xa8mfasi a l\'estrat\xc3\xa8gia, la direcci\xc3\xb3 i l\'organitzaci\xc3\xb3 que hi ha darrere un esport (com pot ser Championship Manager). Altres satiritzen els videojocs d\'esport amb efectes c\xc3\xb2mics (com Arch Rivals). Una de les sagues m\xc3\xa9s venudes del g\xc3\xa8nere de videojocs esportius \xc3\xa9s la saga Madden NFL. Aquest g\xc3\xa8nere va apar\xc3\xa8ixer al comen\xc3\xa7ament de la hist\xc3\xb2ria dels videojocs (p. ex., Pong) que encara \xc3\xa9s popular avui en dia._NEWLINE_Els jocs de Trivia s\xc3\xb3n famosos \xc3\xbaltimament, especialment en tel\xc3\xa8fons m\xc3\xb2bils on les persones tenen nom\xc3\xa9s uns pocs minuts per jugar al joc. Un dels jocs de trivia de Blackberry \xc3\xa9s MobileQs._NEWLINE_Tamb\xc3\xa9 tenim els videojocs de taula i de cartes. Els oponents de IA poden ajudar a millorar les habilitats, que els jocs tradicionals no compten. Els escacs, Checkers, Othello (conegut tamb\xc3\xa9 com a Reversi), i Backgammon tenen infinitat de versions per a ordinador. Els Mah-jongg i jocs relacionats tenen una gran popularitat a la Xina i el Jap\xc3\xb3. Go \xc3\xa9s fam\xc3\xb3s a l\'\xc3\x80sia oriental, per\xc3\xb2 la gran dificultat de programar un joc de Go fa que sigui dif\xc3\xadcil tenir un ordinador per jugar al Go de manera adequada. Tamb\xc3\xa9 hi ha versions virtuals dels jocs de cartes de guerra, inspirats en Magic: The Gathering i les seves conitnuacions, com Astral Masters o les guerres tem\xc3\xa0tiques (de mags, en una \xc3\xa8poca determinada, de fantasia...).\n_START_SECTION_\nG\xc3\xa8neres de videojocs per finalitat\n_START_PARAGRAPH_\nMentre que la majoria de videojocs estan dissenyats cara a l\'entreteniment, alguns tenen altres finalitats. Aquestes finalitats s\xc3\xb3n variades com la naturalesa de la informaci\xc3\xb3\xe2\x80\x94informar, persuadir o estimular. Aquests jocs poden contenir algun tipus de jugabilitat, des de trencaclosques a acci\xc3\xb3 i aventura._NEWLINE_Els videojocs per a adults (o videojocs pornogr\xc3\xa0fics), com el cinema pornogr\xc3\xa0fic o en altres mitjans, pretenen arribar a l\'audi\xc3\xa8ncia adulta. En general, el prop\xc3\xb2sit dels videojocs pornogr\xc3\xa0fics \xc3\xa9s proveir entreteniment er\xc3\xb2tic, en lloc del joc. Hi ha una gran varietat de jocs per a adults, havent-hi de rol, MMORPG i d\'altres g\xc3\xa8neres._NEWLINE_Els advergames (o videojocs de publicitat), en el context dels g\xc3\xa8neres de videojocs, es refereix a programari promocional espec\xc3\xadficament creats per anunciar un producte, organitzaci\xc3\xb3 o punt de vista. Els primers advergames eren distribu\xc3\xafts en disc de floppy per empreses com Chef Boyardee, Coca-Cola i Samsung, i el primer advergame d\'una caixa de cereals va ser Chex Quest el 1996. La majoria de advergames s\xc3\xb3n trobats en l\xc3\xadnia i normalment inclouen jocs o minijocs simples i barats creats en Flash._NEWLINE_Un videojoc art\xc3\xadstic est\xc3\xa0 dissenyat per donar \xc3\xa8mfasi en l\'art o les estructures estan destinades a produir algun tipus de reacci\xc3\xb3 no-ludol+ogica del seu p\xc3\xbablic. Els jocs art\xc3\xadstics s\xc3\xb3n t\xc3\xadpicament solen tenir una mirada \xc3\xbanica i poc convencional, sovint es destaca per la bellesa est\xc3\xa8tica o la complexitat en el disseny. Aquest concepte s\'est\xc3\xa9n a l\'\xc3\xa0mbit de la modificaci\xc3\xb3 ("modder") de joc quan s\'han fet modificacions a jocs-no-art\xc3\xadstics existents per a produir resultats gr\xc3\xa0fics destinats a ser vistos com una manifestaci\xc3\xb3 art\xc3\xadstica, en oposici\xc3\xb3 a les modificacions destinades a canviar els escenaris de joc o per explicar hist\xc3\xb2ries. Els jocs modificats creats amb finalitats art\xc3\xadstiques es refereix a vegades com a "art del videojoc", com a part de l\'art digital._NEWLINE_Els videojocs casuals s\xc3\xb3n els jocs que contenen molts papers simples o t\xc3\xa8cniques de joc i un baix grau d\'estrat\xc3\xa8gia. Tamb\xc3\xa9 exigeixen la inexist\xc3\xa8ncia de compromisos a llarg termini de temps o habilitats especials per al joc, fent que siguin f\xc3\xa0cils d\'aprendre i jugar com un passatemps. Hi ha relativament baixa producci\xc3\xb3 i costos de distribuci\xc3\xb3 per al productor. Els jocs casuals normalment es juguen en un ordinador personal en l\xc3\xadnia en els navegadors web, tot i que ara estan comen\xc3\xa7ant a ser famosos en les consoles de joc. El prop\xc3\xb2sit del joc casual \xc3\xa9s entretenir, per\xc3\xb2 amb un comprom\xc3\xads molt menor que altres videojocs._NEWLINE_Els videojocs cristians s\xc3\xb3n els jocs que proveeixen el doble objectiu de difondre la religi\xc3\xb3 cristiana als no creients a trav\xc3\xa9s de videojocs, i proporcionar als jugadors que s\'identifiquen com a cristians, amb un fons com\xc3\xba de jocs que no q\xc3\xbcestionen les seves creences, ni els ofenen. Els videojocs cristians van ser creats origin\xc3\xa0riament per Wisdom Tree per la NES sense llic\xc3\xa8ncia. Mentre que en gran part se\'ls considera com t\xc3\xadtols derivats de la cultura dels jocs convencional, els jocs cristians per\xc3\xb2, han ampliat en la distribuci\xc3\xb3 des dels seus inicis._NEWLINE_Els videojocs educatius, com el nom implica, s\'intenta ensenyar als usuaris utilitzant el joc com a mitj\xc3\xa0 vehicular. La majoria d\'aquests tipus de jocs s\xc3\xb3n adre\xc3\xa7ats als usuaris d\'edats joves del voltant de tres anys fins a adolescents; m\xc3\xa9s enll\xc3\xa0 de l\'adolesc\xc3\xa8ncia els subjectes es tornen tan complexes (per exemple el c\xc3\xa0lcul infinitesimal) que l\'ensenyament a trav\xc3\xa9s d\'un joc no \xc3\xa9s pr\xc3\xa0ctic. Hi ha nombrosos subg\xc3\xa8neres, en camps com les matem\xc3\xa0tiques o l\'escriptura._NEWLINE_Els videojocs d\'esports electr\xc3\xb2nics s\xc3\xb3n jocs multijugador que s\xc3\xb3n normalment jugats de manera competitiva a un nivell professional. Aquests jocs s\xc3\xb3n sovint dirigits a l\'audi\xc3\xa8ncia de jocs "hardcore", i acostumen a ser jocs d\'acci\xc3\xb3 en primera persona, requerint contracci\xc3\xb3 basada en la velocitat de reacci\xc3\xb3 i la coordinaci\xc3\xb3, o en els jocs estrat\xc3\xa8gia en temps real, que requereixen alts nivells macro i microgesti\xc3\xb3 estrat\xc3\xa8giques._NEWLINE_Un exergame (contracci\xc3\xb3 d\'"exercise" i "game", exercici i joc; en angl\xc3\xa8s) \xc3\xa9s un videojoc que proveeix exercici. Els "Exergames" es divideixen en dos principals implementacions, una \xc3\xa9s el joc dissenyat espec\xc3\xadficament per a utilitzar un dispositiu d\'entrada d\'exercici (per exemple, en el joc Wii Fit utilitza el Wii Balance Board) i l\'altra implementaci\xc3\xb3 usa un g\xc3\xa8nere d\'un joc. Aquests jocs encaixen en la categoria d\'entreteniment, i de manera similar els "exergames" s\xc3\xb3n una categoria de "exerentreteniment" (format d\'exercici i "entreteniment"). "Exerentreteniment" es refereix a l\'aspecte de l\'addici\xc3\xb3 d\'entreteniment a una sessi\xc3\xb3 d\'exercici._NEWLINE_Els videojocs seriosos tenen la intenci\xc3\xb3 d\'educar o entrenar els jugadors. Aquests jocs tendeixen a promoure la "educaci\xc3\xb3, la ci\xc3\xa8ncia, el canvi social, la salut o fins i tot el militar". Alguns d\'aquests jocs no tenen cap final o objectiu final espec\xc3\xadfic en el joc. D\'altra banda, el jugador apr\xc3\xa8n una lli\xc3\xa7\xc3\xb3 de la vida real en el joc. Per exemple, els jocs de llocs web com Newsgaming.com i gamesforchange.org plantegen q\xc3\xbcestions pol\xc3\xadtiques amb les diferents propietats dels jocs.\n_START_SECTION_\nG\xc3\xa8neres tem\xc3\xa0tics\n_START_PARAGRAPH_\nDe la mateixa manera que les obres de ficci\xc3\xb3, els videojocs quan tenen una hist\xc3\xb2ria poden classificar-se segons la tem\xc3\xa0tica d\'aquesta hist\xc3\xb2ria: ci\xc3\xa8ncia-ficci\xc3\xb3, terror, fantasia i altres. Aquesta classificaci\xc3\xb3 no \xc3\xa9s la predominant.\n_START_SECTION_\nEstudis cient\xc3\xadfics\n_START_PARAGRAPH_\nEls videojocs han sigut sovint objecte d\'estudi, i els seus g\xc3\xa8neres tamb\xc3\xa9. Una primera passada a l\'an\xc3\xa0lisi dels g\xc3\xa8neres d\'acci\xc3\xb3 i aventures apareix en un document de la Game Developers Conference de l\'any 2000 anomenat com a t\xc3\xadtol: \'Mostly Armless: Grabbing the 3D World\'. Es critica la varietat dels videojocs d\'acci\xc3\xb3 i aventura per categoritzar la jugabilitat i la interacci\xc3\xb3 entre els g\xc3\xa8neres d\'aventures, acci\xc3\xb3 i h\xc3\xadbrids. Els g\xc3\xa8neres sempre han format, al llarg dels eixos de la \'immediatesa\' contra la \'complexitat\', amb una \'zona ideal\' per a una jugabilitat que cobria i vincula jocs d\'aventura i acci\xc3\xb3. Es detallen diversos estils d\'interacci\xc3\xb3 presents en aquests g\xc3\xa8neres i extrapolant la futura interf\xc3\xadcie d\'usuari i possibilitats de joc d\'aquests i d\'altres g\xc3\xa8neres. Alguns han estat adoptats pels mons persistents. Per exemple, Second Life utilitza part de la jugabilitat i elements de la interf\xc3\xadcie que es descriu en la secci\xc3\xb3 4 del document._NEWLINE_En un estudi de la Universitat de Queensland, el gaudiment del fet d\'estar jugant a videojocs es pot correlacionar amb atributs com ara la immersi\xc3\xb3, interacci\xc3\xb3 social i la naturalesa dels objectius. Aquests poden ser els factors subjacents en la diferenciaci\xc3\xb3 de g\xc3\xa8neres de jocs._NEWLINE_Hi ha estad\xc3\xadstiques t\xc3\xa8cniques d\'un estudi presentat al Siggraph Video Game Symposium del 2007 per convertir qualificacions subjectives de la similitud entre mapes visuals dels g\xc3\xa8neres de jocs. Els mapes reprodu\xc3\xafts s\xc3\xb3n comunament identificats com alguns dels g\xc3\xa8neres de "shooters" en primera persona i videojocs de ser d\xc3\xa9u. Un estudi de la Universitat de l\'Estat de Michigan destaca que els homes tenen una major prefer\xc3\xa8ncia pels g\xc3\xa8neres que requereixen la compet\xc3\xa8ncia i de navegaci\xc3\xb3 i manipulaci\xc3\xb3 en tres dimensions que les dones.'